EkBass/fiwiki-20250220-pages-articles huggingface dataset:
Tiedustelija

Tiedustelija on sotilas, joka on saanut erikoiskoulutuksen tiedusteluun. Tiedustelijoiden tehtävänä on tiedon kerääminen vihollisesta sekä tiedon toimittaminen sitä hyödyntäville tahoille. Tavallisesti tämän tehtävän suorittaminen edellyttää muun muassa taitoa pysyä piilossa viholliselta, tunnistaa kalustoa sekä viestivälinetaitoja. Tiedustelijalta vaaditaan lisäksi kovaa fyysistä kuntoa, koska tehtävään siirtymiset voivat olla useita kymmeniä kilometrejä. == Tiedustelijat Suomen puolustusvoimissa == Tiedustelijat käyttävät koulutushaaratunnuksenaan havua sissien tapaan. Varusmiesten koulutuksessa havumerkki ansaitaan yleisesti niin sanotun havumarssin päätteeksi. Tiedustelijoiden koulutus on fyysisesti vaativampaa tavalliseen jääkärikoulutukseen verrattuna. Tiedustelijat toimivat yleensä vihollisen selustassa tai vihollisen läheisyydessä, jolloin myös henkinen rasitus on kovilla. Tiedustelijoita koulutetaan seuraavissa joukko-osastoissa: * Porin Prikaati - panssaritiedustelijoita (myös mekanisoimattomia tiedustelijoita) * Panssariprikaati - panssaritiedustelijoita * Karjalan Prikaati - panssaritiedustelijoita/sissiradisteja (ent. sissikomppania) * Kaartin Jääkärirykmentti - asutuskeskustiedustelijoita * Uudenmaan Prikaati - rannikkotiedustelija * Rannikkoprikaati - meritiedustelu, merivartio (rajavartion reserviin) * Jääkäriprikaati * Kainuun Prikaati * Utin Jääkärirykmentti * Hämeen Rykmentti Tiedustelijoita koulutetaan lisäksi mm. rajajääkärikomppanioissa. * Lapin rajavartiosto: Ivalon rajajääkärikomppania * Pohjois-Karjalan rajavartiosto: Onttolan rajajääkärikomppania == Aiheesta muualla == *Artikkeli tiedustelijasta Hiisi06 harjoituksessa *Ilta-Sanomien reportaasi tiedustelijoiden havumarssista vuonna 2016 Luokka:Koulutushaarat
Epic Records

Epic Records on yhdysvaltalainen levy-yhtiö ja Sony Music Entertainmentin tytäryhtiö. ==Historia== Columbia Records perusti Epicin alun perin vuonna 1953. Yhtiön toimialana olivat jazz-musiikki ja klassinen musiikki. Kymmenen vuotta myöhemmin yhtiö laajentui rock-, R&B-; ja country-musiikkiin ja saavutti ensimmäiset kultalevynsä nousten merkittävään asemaan. 1988 Sony osti Columbia Recordsin ja liitti Epicin itseensä. ==Epicin alaisuudessa toimivia levymerkkejä== * 550 Music * Epic Street (Hip hop) * Daylight Records * Glowworm Records * Hidden Beach Records (R&B; ja soul) ==Artistit== Epicille levyttäneitä artisteja: * ABBA * AC/DC * Altered Images * Anastacia * Argent * Aselin Debison * Ashley Breathe * Audioslave * Augustana * Autolux * Basia * Beverley Craven * Billy Paul * Blondie * Bobby Goldsboro * Bobby Vinton * Boston * Box of Frogs * Brenton Wood * Butch Walker and the Let's Go Out Tonites * Carly Simon * Carole King * Céline Dion * Charley D. and Milo * Charlie Rich * Cheap Trick * Chevelle * Cheyenne Kimball * Christie * Cyndi Lauper * Delta Goodrem * Derek Webb * Donna Summer * Donovan * Dope * Duran Duran * Edgar Winter * Eighteen Visions * Europe * Franz Ferdinand * The Fray * FireHouse * Fifth Harmony * George Jones * George McCrae * Gigliola Cinquetti * Ginuwine * Glenuk * Gloria Estefan/Miami Sound Machine * Good Charlotte * Harold Melvin & the Blue Notes * The Head Shop * Heatwave * Howie Day * Incubus * Indigo Girls * Jamiroquai * Jeff Beck * Jennifer Lopez * Jessica Simpson * Jimmy "Bo" Horne * Joe Satriani * John Cooper Clarke * John Davis & the Monster Orchestra * Johnny Nash * Jonathan Walsh * Josh Hoge * Judas Priest * K.C. & The Sunshine Band * Korn * Labelle * Lamb of God * LIVE * Lou Rawls * Lulu * Luther Vandross * Macy Gray * Madison Beer * Mandy Moore * Mason Jennings * Matisyahu * Meat Loaf * Melanie Thornton * MFSB * Michael Jackson * Midi, Maxi & Efti * Mind Funk * Miranda Lambert * Modest Mouse * Motörhead * Mudvayne * Natasha Bedingfield * Nicole Bennett * Nikki Flores * Oasis * October Project * Omarion * Ozzy Osbourne * Pearl Jam * Prong * Puffy AmiYumi * Quietdrive * Rage Against The Machine * Ray Bryant * REO Speedwagon * Sade * Sailor * Sara Paxton * Shakin' Stevens * Shakira * Sherbet * Shudder To Think * Skank * Sly & the Family Stone * Social Distortion * Steve Vai * Stevie Ray Vaughan * Suicidal Tendencies * System of a Down * Tammy Wynette * Ted Nugent * Teddy Pendergrass * Tenacious D * The Afters * The Clash * The Fray * The Hollies * The Isley Brothers * The Jacksons * The Juliana Theory * The McCoys * The O'Jays * The Only Ones * The Photos * The Sinceros * The Starjets * The Third Degrees * The Tramps * The Tremeloes * The Yardbirds * Tina Charles * Tori Amos * USA & European Connection * Vendetta Red * Waylon Jennings * Wham! ja George Michael * Wild Cherry ==Aiheesta muualla== * Epic Records – viralliset kotisivut * Sony Music, Epicin emoyhtiö Luokka:Sony Music Entertainment
23\. pioneerikomppania (talvisota)

23\. pioneerikomppania (23. PionK) oli talvisodan pioneerikomppania. Se perustettiin 9.-11.10.1939 Savonlinnassa, vaikka yksikön reserviläiset koottiin pääosin Heinävedeltä ja Varkaudesta. ==Varustaminen== 23\. PionK pyrittiin varustamaan määrävahvuuksien mukaisesti, mutta puolustusvoimien kalustopulasta johtuen määrävahvuuksia ei saavutettu. ==Päällikkö== 23\. PionK:n päällikkönä toimi jääkärikapteeni Julius Saaristo ==Keskittäminen== 23\. PionK keskitettiin Leppäsilta-Loimola alueelle 13.-16.10.1939 osana 12. divisioonaa Luokka:Talvisodan suomalaiset pioneeriyksiköt
Guy Kawasaki

Guy Kawasaki (s. 1954) on yhdysvaltalainen riskisijoittaja. Hän työskenteli Apple Computerilla vuodesta 1984 alkaen, markkinoiden menestyksekkäästi Macintosh 128K -tietokonetta. 90-luvulla Kawasaki jätti Applen ja siirtyi ACIUS-yhtiön toimitusjohtajaksi. Myöhemmin hän perusti Fog City Software -yhtiön. Nykyään Kawasaki toimii kalifornialaisen Garage Technology Ventures -sijoitusyrityksen toimitusjohtajana. Kawasaki on tunnettu tietotekniikkatuotteiden markkinoinnin kehittäjänä, joka teki tunnetuksi evankeliointi-tyyppisen markkinointimenetelmän. Hän on kirjoittanut tietotekniikan markkinoinnista useita kirjoja. Honolulussa syntynyt Kawasaki on suorittanut psykologian kandidaatin tutkinnon Stanfordin yliopistossa ja kauppatieteiden maisterin tutkinnon Kalifornian yliopistossa. == Teokset == Kawasaki on kirjoittanut muun muassa seuraavat kirjat: *The Art of the Start (2004) ISBN 1-59184-056-2 *Rules for Revolutionaries (2000) ISBN 0-88730-995-X *How to Drive Your Competition Crazy (1995) ISBN 0-7868-6124-X *Hindsights (1995) ISBN 0-446-67115-0 *The Computer Curmudgeon (1993) ISBN 1-56830-013-1 *Selling the Dream (1992) ISBN 0-88730-600-4 *Database 101 (1991) ISBN 0-938151-52-5 * == Aiheesta muualla == *GuyKawasaki.com *Garage Technology Ventures *"A brief history of mine" - Kawasaki kertoo elämästään Luokka:Applen henkilöstö Luokka:Yhdysvaltalaiset liikemiehet Luokka:Vuonna 1954 syntyneet Luokka:Elävät henkilöt
Sweet Home Chicago

”Sweet Home Chicago” on musiikkikappale, joka on noussut blues-standardin asemaan. Laulu noudattaa perinteistä blueskaavaa, ja sen uskotaan olevan Robert Johnsonin kirjoittama. Hän on myös levyttänyt kappaleen tunnetuimman ja varhaisimman levytyksen vuodelta 1936. Johnson ei itse ollut tiettävästi koskaan käynyt Chicagossa. Kappaleen sanoituksissa ”Chicagon” on nähty symbolisoivan jotakin ideaalista kaupunkia todellisen Chicagon sijasta. Kappaleessa Chicagon sanotaan sijaitsevan Kaliforniassa (”back to the land of California to the sweet home Chicago”). Tässä Johnson on joko tehnyt käsittämättömän maantieteellisen virheen tai sitten myös laulun ”Kalifornia” on tarkoitettu vain symbolisoimaan jonkinlaista ideaalista seutua vastakohtana Mississippin suistoalueelle, jossa Johnson asui. Kappaleen sanoituksia on usein muuteltu cover-versioissa. Erityisesti viittaus Kaliforniaan on usein muutettu. Esimerkiksi pianisti Roosevelt Sykesin versiossa ”Kalifornia” on korvattu ilmaisulla ”same old place” (”sama vanha paikka”). Kappaleen todellisesta kirjoittajasta on kiistelty jonkin verran. 1930-luvun Mississippin bluesmusiikki perustui usein materiaalin lainaamiseen jostain aikaisemmasta lähteestä. Aikaisemmin nauhoitetuista blues-kappaleista ainakin Scrapper Blackwellin vuonna 1928 levytetty kappale, ”Kokomo Blues”, muistuttaa ”Sweet Home Chicagoa”. Samoin jotkut Kokomo Arnoldin kappaleet ovat hyvin saman tyyppisiä. Kappaleen tekijänoikeudet omistaa liikemies Stephen LaVere, joka vuonna 1973 sai Johnsonin sisarpuolen, Carrie Thompsonin, allekirjoittamaan sopimuksen, jossa rojaltit jaetaan kahtia LaVeren ja Thompsonin itsensä kesken. Kappaleen cover-versioita on valtaisa määrä. Esimerkiksi Buddy Guy, Magic Sam, Freddie King ja Foghat ovat tehneet kappaleesta coverin. Vuoden 1980 elokuvassa The Blues Brothers on kappaleesta versio, jonka Blues Brothers ilmoittaa omistavansa Magic Samille. Laulun tekijänoikeudet omistava LaVere on sanonut, että kappaleen status blues- yleisön keskuudessa vastaa jazz-standardin ”When the Saints Go Marching In” asemaa. == Aiheesta muualla == *Vaihtoehtoiset sanoitukset Luokka:Vuoden 1936 kappaleet Luokka:Yhdysvaltalaiset blueskappaleet
Terra Cognita

Terra Cognita Oy on suomalainen luonnontieteisiin, tekniikkaan ja talouteen erikoistunut kirjankustantamo. Kustantamon perustaja on Kimmo Pietiläinen. Kimmo Pietiläisen lisäksi kustantamossa työskentelee kääntäjä ja kustantaja Juha Pietiläinen. Luonnontieteellisten teosten lisäksi kustantamo on julkaissut myös esimerkiksi psykologiaa käsitteleviä teoksia ja kaunokirjallisuutta. Julkaisut ovat olleet pääasiassa käännöksiä. == Terra Cognitan kirjailijat == * Edwin Abbott Abbott * Daron Acemoglu * Chris Anderson * W. Brian Arthur * Philip Ball * Nicholas Carr * Sean B. Carroll * Patricia Smith Churchland * Harry Collins * Antonio Damasio * Charles Darwin * Richard Dawkins * Daniel C. Dennett * John Derbyshare * David Deutsch * Jared Diamond * Jordan Ellenberg * Michael Faraday * Charles Ferguson * Pedro G. Ferreira * Niall Ferguson * Lance Fortnow * Katherine Freese * Albrecht Fölsing * Michel S. Gazzanica * Gerd Gigerenzer * Alison Gopnik * Brian Greene * Jonathan Haidt * Sam Harris * Marcel H. van Herpen * Andrew Hodges * Olavi Huikari * Steven Johnson * Richard A. L. Jones * Stuart Kaufmann * Daniel Kahneman * Lawrence M. Krauss * Kari Lagerspetz * Jay A. Labinger * Jaron Lanier * Anto Leikola * Daniel J. Levitin * Mario Livio * David Mamet *Mariana Mazzucato * William McCants * Peter Medawar * Read Montague * Siddhartha Mukherjee * Jussi K. Niemelä * Donal O'Shea * Eero Paloheimo * Alex Pentland * William Poundstone * Kate Raworth * Francesco Redi * B. K. Ridley * James Robinson * Nouriel Roubini * Witold Rybczynski * Robert Sapolsky * Heikki Sarmaja * Daniel L. Schacter * Bruce A. Schumm * Nate Silver * Vaclav Smil * Raymond Smullyan * Ian Stewart * Paul Strathern * James Surowiecki * Nassim Nicholas Taleb * Osmo Tammisalo * Philip E. Tetlock * Richard H. Thaler * John Timbrell * Robert Trivers * Tatu Vanhanen * Frans de Waal * Andreas Wagner * Edward O. Wilson * Charles Owen Weatherall * Richard Wrangham * Anton Zeilinger == Kirjoja == Terra Cognitan julkaisemia kirjoja ovat mm. * Satunnaisuuden hämäämä: sattuman salattu vaikutus elämässä ja markkinoilla (Nassim Nicholas Taleb) * Musta joutsen: erittäin epätodennäköisen vaikutus (Nassim Nicholas Taleb) * Ajattelu, nopeasti ja hitaasti (Daniel Kahneman) * John Nash, peliteoria ja luonnon koodi (Tom Siegfried) * Tykit, taudit ja teräs: ihmisen yhteiskuntien kohtalot (Jared Diamond) * Keisarinnan uudet (v)aatteet (Jussi K. Niemelä ja Osmo Tammisalo) * Tunteiden ilmaisu ihmisissä ja eläimissä (Charles Darwin) * Neurofilosofia (Patricia S. Churchland) * Kvanttitietokone (Julian Brown) * Pyhän uudelleen keksiminen: Uusi näkemys luonnontieteestä, järjestä ja uskonnosta (Stuart Kauffman) * Albert Einstein – Elämäkerta (Albrecht Fölsing) * Väärin käyttäytyminen: Käyttäytymistaloustieteen synty (Richard H. Thaler) * Elämä 3.0 (Max Tegmark) * Romahdus: Miten yhteiskunnat päättävät tuhoutua tai menestyä (Jared Diamond) == Lähteet == * === Viitteet === == Aiheesta muualla == * Terra Cognita Luokka:Suomalaiset kirjankustantamot
Job Definition Format

Job Definition Format (JDF) on XML-kieleen pohjautuva, graafisen teollisuuden käyttöön kehitetty elektroninen työmääräinstandardi. JDF:n avulla voidaan automatisoida suurin osa graafisen teollisuuden vielä manuaalisista prosesseista. Se mahdollistaa reaaliaikaisen työnkulun seurannan, paperittomat työmääräimet ja automaattisen tiedonsiirron koneiden, tietojärjestelmien ja suunnittelutyökalujen välillä. JDF:n tarjoamia hyötyjä ovat painokoneiden ja jälkikäsittelylaitteiden lyhyemmät kuntoonlaittoajat, painotyön laadun paraneminen ja niiden parempi hallittavuus sekä eri valmistajien laitteiden ja ohjelmistojen parempi yhteensopivuus. ==Aiheesta muualla== * Standardin kehittäjä CIP4 * Painomaailma 6/2005 * http://jdf4you.org Luokka:Kirjapainotaito
CBS-klassikot

__NOTOC__ CBS-klassikot on Anita Hirvosen kokoelma-albumi, joka julkaistiin vuonna 1989. == Kappaleet == === A-puoli === # # # # # # # # === B-puoli === # # # # # # # # == Aiheesta muualla == * CBS-klassikot discogs.com -sivustolla Luokka:Vuoden 1989 kokoelma-albumit Luokka:Anita Hirvosen albumit
Barnet

Barnet (London Borough of Barnet) on yksi Lontoon 32:sta kaupunkipiiristä ja sijaitsee kaupunkialueen luoteisosassa. Sen pinta-ala on 87 neliökilometriä, ja siellä asui vuonna 2017 noin ihmistä. Alueen väestöstä 15,5 prosenttia on juutalaisia, mikä tekee siitä Britannian suurimman juutalaisyhteisön. Barnetiin pääsee Lontoon metron Northern Linen (tunnusväri musta) kumpaakin haaraa pitkin.Local Transport Context London Borough of Barnet Barnetissä on Ilmavoimien museo Hendonin vanhalla lentokentällä.The London borough of Barnet London Town == Lähteet == == Aiheesta muualla == *Barnet Online *
Bexley

Bexley (London Borough of Bexley) on yksi Lontoon 32:sta kaupunkipiiristä ja sijaitsee kaupunkialueen itäosassa. Sen pinta-ala on 61 neliökilometriä, ja siellä asui vuonna 2017 noin ihmistä. Bexleyn alueella on yli 200 puistoa, joten se on Lontoon vihreimpiä kaupunkipiirejä.Demography London Borough of Bexley Vaikka se on Lontoon lähiötä, Bexleyyn kuuluu myös paljon rakentamatonta maata, jopa nummea, varsinkin Thamesin rannoilla. Bexleyyn pääsee paikallisjunalla.Bexley National Rail == Lähteet == Luokka:Lontoon kaupunkipiirit
Drew Fuller

Drew Fuller (s. 19. toukokuuta 1980 Los Angeles, Kalifornia) on yhdysvaltalainen näyttelijä. Hän on esiintynyt muun muassa Siskoni on noita -televisiosarjassa, jossa hänet nähtiin Christopher Perry Halliwellin roolissa, lumottujen valontuojana. Fullerilla on tummanruskeat hiukset ja vihreät silmät, pituutta on 185 cm. Hän työskenteli ennen mallina, mutta ymmärsi, että näytteleminen on sitä mitä hän tahtoi todella tehdä. Fullerilla on pikkusisko Hilary ja hän asuu tällä hetkellä Los Angelesissa. Hän omistaa myös linnun Pink (nimetty Pink Floydin mukaan) ja kissan The Chad. Fuller rakastaa sushia, harrastaa monenlaista urheilua ja pelkää lentämistä. Luokka:Yhdysvaltalaiset televisionäyttelijät Luokka:Amerikanvenäläiset Luokka:Vuonna 1980 syntyneet Luokka:Elävät henkilöt
Bromley

Bromley (London Borough of Bromley) on yksi Lontoon 32:sta kaupunkipiiristä ja sijaitsee kaupunkialueen kaakkoisosassa. Sen pinta-ala on 150 neliökilometriä, ja siellä asui vuonna 2017 noin ihmistä. Bromley on Lontoon kaupunkipiireistä pinta-alaltaan suurin ja siihen sisältyy paljon viheralueita. Asutus keskittyy sen pohjois- ja länsireunoille. Bromleyyn on nykyisin Tramlink- ja paikallisjunayhteydet, ja tulevaisuudessa sinne pääsee myös Bakerloo Linen jatko-osaa pitkin. == Urheilu == Valioliigatasoinen jalkapalloseura Crystal Palace FC pelaa kotiottelunsa alueen länsiosan Selhurst Parkilla. == Lähteet == * Bromleyn kotisivut === Viitteet === Luokka:Lontoon kaupunkipiirit
Croydon

Croydon (London Borough of Croydon) on yksi Lontoon 32:sta kaupunkipiiristä ja sijaitsee kaupunkialueen eteläosassa. Sen pinta-ala on 87 neliökilometriä, ja siellä asui vuonna 2017 noin ihmistä, enemmän kuin missään muussa Lontoon kaupunkipiirissä. Siellä on paljon kaupan alan työpaikkoja ja toimistoja. Croydoniin pääsee paikallisjunilla, busseilla ja raitiovaunulla. Etelä-Lontoon pikaraitiotiejärjestelmän Tramlinkin keskuspaikka on Croydonissa.Croydon Tramlink : introduction The Trams London Overgroundin East London Line on kulkenut West Croydonin aseman kautta vuodesta 2010 alkaen.East London Line opens to Croydon East London Lines 2010 == Lähteet == Luokka:Lontoon kaupunkipiirit
Ealing

Ealing (London Borough of Ealing) on yksi Lontoon 32:sta kaupunkipiiristä ja sijaitsee kaupunkialueen länsiosassa. Sen pinta-ala on 56 neliökilometriä, ja siellä asui vuonna 2017 noin ihmistä. Ealingiin pääsee Lontoon metron Piccadilly Linen (tunnusväri tummansininen), Central London Linen (tunnusväri punainen) ja District Linen (tunnusväri tummanvihreä) linjoilla. Ealing on tunnettu Ealing Studios -elokuvastudioistaan. Niiden elokuvatuotanto oli vilkkaimmillaan vuosina 1929–1955. Vuonna 1955 BBC hankki studiot omistukseensa, ja Ealingin kadut esiintyivätkin taustalla useissa televisio- ohjelmissa, muun muassa Monty Pythonin Lentävässä Sirkuksessa. Studioilla on kuvattu myös useita menestyselokuvia.Climbing the North Face of the Uxbridge Road Guide to London == Lähteet == Luokka:Lontoon kaupunkipiirit
Eastleigh

Eastleigh on noin asukkaan kaupunki ja asukkaan kaupunkipiiri Hampshiren kreivikunnassa Etelä-Englannissa, Southamptonista itään ja pohjoiseen. South Hampshiren metropolialueella, johon kuuluvat Eastleigh’n ja Southamptonin lisäksi Portsmouth, Fareham ja Winchester, asuu noin 1,2 miljoonaa ihmistä. Kaupunki kasvoi rautatievarikon ympärille.A brief history of Eastleigh Sen tunnetuin tuote on kuitenkin Spitfire-lentokone.World War II Database Benny Hill asui Eastleigh’ssä ja hänen mukaansa on nimetty kuja.This is Hampshire == Lähteet == == Aiheesta muualla == Luokka:Asutut paikat Hampshiressä Luokka:Englannin kaupungit Luokka:Hampshiren hallinnolliset alueet Luokka:Englannin hallintopiirit
Santuario de Nuestra Señora de Los Remedios

Santuario de Nuestra Señora de Los Remedios on katolinen kirkko Cholulassa Meksikossa. Sen rakensivat espanjalaiset Cholulan pyramidin, joka on maailman suurin monumentti, päälle vuonna 1594. Kirkko on merkittävä katolinen pyhiinvaelluskohde. Kirkko on kärsinyt maanjäristyksistä. Luokka:Meksikon kirkot Luokka:Kivikirkot
Fareham

Fareham on noin asukkaan kaupunki ja asukkaan kaupunkipiiri Hampshiren kreivikunnassa Etelä-Englannissa, Portsmouthin luonnonsataman luoteispuolella. Kaupunkipiirin alueella on Farehamin maaseutukaupungin lisäksi useita historiallisia asutuskeskuksia, kuten Portchester ja Titchfield. South Hampshiren metropolialueella, johon kuuluvat Farehamin lisäksi Southampton, Portsmouth, Eastleigh ja Winchester, asuu noin 1,2 miljoonaa ihmistä. Farehamin työttömyys- ja rikollisuusluvut ovat alle maan keskitason, asuntojen hinnat taas kalliimpia. Fareham on perinteistä punasavialuetta, jossa on tehty tiiliä. Esimerkiksi Royal Albert Hall Lontoossa on tehty Farehamin punatiilestä.Royal Albert Hall London Architecture Farehamissa on laivastotukikohta. == Lähteet == == Aiheesta muualla == Luokka:Asutut paikat Hampshiressä Luokka:Englannin kaupungit Luokka:Hampshiren hallinnolliset alueet Luokka:Englannin hallintopiirit
James Root

James "Jim" Root (s. 2. lokakuuta 1971) tunnetaan parhaiten alternative metal -yhtye Slipknotin kitaristina. Jim Root liittyi Slipknotiin albumin Slipknot äänitysten aikana vuonna 1998. Hän otti käyttöön ensin Josh Brainardin entisen naamion, joka sopi hyvin hänen silloin violettiin tukkaansa. Root totesi naamion haittaavan soittamista ja teetti pienemmän maskin itselleen. Nykyään Rootin naamio on mukaelma mustavalkoisesta hovinarrin naamiosta. Jim pitää usein soittaessaan hiuskiinnikettä plektrakätensä sormien ympärillä. Tälle on arvailtu erilaisia syitä, muun muassa että hiuskiinnike auttaisi plektran pitelemisessä. Jim on kuitenkin itse sanonut, että hiuskiinnike on yksinkertaisesti vain hänen hiuksiaan varten. ==Muut yhtyeet== Jim Root esiintyi myös Slipknot-laulaja Corey Taylorin perustamassa ja melodista rockia ja metallimusiikkia soittavassa Stone Sourissa josta hän poistui vuonna 2014. Ennen Slipknotiin liittymistä hän soitti yhtyeessä Atomic Opera. Root myös soitti rytmikitaraa John 5:n albumilla Devil Knows My Name. ==Yksityiselämä== Jim Rootin lempinimi on "The Peach"´, joka johtuu elokuvasta "James And The Giant Peach". Nykyään Root seurustelee Lacuna Coilin -yhtyeen toisen laulajan Cristina Scabbian kanssa. ==Soittimet ja välineet== === Kitarat === *Jim Root Signature Fender Stratocaster *Jim Root Signature Fender Telecaster *Custom Fender Telecaster *Fender Flathead Telecaster *Fender Flathead Telecaster Showmaster *Custom Fender Stratocaster *Gibson Flying V *Jackson SL1 Soloist *Jackson SL3 Soloist *PRS Private Stock Black *Maverick JR-4 *Martin Acoustic === Vahvistimet === *Rivera Knucklehead Reverb 100 6L6 -vahvistin *Rivera Knucklehead Reverb 100 KT88 -vahvistin *Orange Rockerverb -putkivahvistimet === Kaiutinkaapit === *Orange 4x12 *Rivera K412 *Randall Isolation Cabinet === Efektit === *Dunlop Crybaby 530Q *Dunlop JH3S Jimi Hendrix Octave Fuzz *DigiTech Hyper Phaser *Digitech Whammy 4 pedal *Digitech Tone Driver pedal *Digitech Synth Wah pedal *Digitech Multi-chorus *Digitech Digidelay *Dunlop Auto QE pedal *Vox Tonelab *BOSS AC-3 *BOSS DD-3 *BOSS NS-2 *Maxon AF-9 Audio Filter *Maxon OD-9 Overdrive *MXR Auto Q Wah *MXR Carbon Copy *MXR Phase 100 *Electro-Harmonix Small Stone Luokka:Yhdysvaltalaiset metallimusiikin kitaristit Luokka:Vuonna 1971 syntyneet Luokka:Elävät henkilöt
Hounslow

Hounslow (London Borough of Hounslow) on yksi Lontoon 32:sta kaupunkipiiristä ja sijaitsee kaupunkialueen länsiosassa. Sen pinta-ala on 56 neliökilometriä, ja siellä asui vuonna 2017 noin ihmistä. Hounslow rajautuu moottoriteiden M3 ja M4 väliin. Sen itäpuolella on Lontoon keskusta ja länsipuolella Heathrow’n lentoasema. Lentoaseman läheisyyden ansiosta Hounslow on kasvanut nopeasti 1900-luvulla. Hounslow’hun pääsee Lontoon metron Piccadilly-linjalla (tunnusväri tummansininen), jolla on kaupunkipiirin alueella kolme asemaa: Hounslow East, Hounslow Central ja Hounslow West. == Lähteet == Luokka:Lontoon kaupunkipiirit
Makassar

Makassar on kaupunki Indonesiassa Etelä-Sulawesin provinssissa, jonka pääkaupunki se on. Vuosina 1971–1999 sen nimi oli virallisesti Ujung Pandang. Makassar sijaitsee Sulawesin saaren lounaisrannikolla, Makassarinsalmella. Kaupunki on pinta-alaltaan noin 172 neliökilometriä, ja siellä oli vuoden 2010 väestönlaskennassa noin 1 330 000 asukasta. Makassar oli 1500-luvun alussa itäisen Indonesian johtava kaupan keskus, ja siitä tuli pian Kaakkois-Aasian saariston suurimpia kaupunkeja. Portugalilaiset saapuivat kaupunkiin 1500-luvulla. Alankomaalaiset perustivat sinne kaupankäynnin keskuksen vuonna 1607 ja suistivat paikallisen sulttaanin vallasta vuonna 1669. Makassar oli lyhytikäisen Itä-Indonesian valtion pääkaupunki vuosina 1946–1949. Vuosien 1980–2016 tilastojen mukaan Makassarissa on trooppinen ilmasto, lämpötilat ovat ympäri vuoden tasaisia ja pääasiassa välillä 22 °C–33 °C. Sademäärät vaihtelevat hyvin paljon vuodenajan mukaan, joulu-tammikuussa keskimääräinen kuukausittainen sadanta on yli 300 millimetriä ja kesä-syyskuussa alle 100 millimetriä kuukaudessa, elokuussa noin 10 millimetriä. Makassarin tärkeimpiä vientituotteita ovat kaakao, kahvi, palmuöljy, cashewpähkinät ja puutavara. Kaupungin satamasta viedään tavaraa muualle Sulawesin saarelle, Pienille Sundasaarille ja Molukoille. Makassarissa on kehittynyt tieverkosto ja lentoasema, josta on lentoja esimerkiksi muualle Indonesiaan ja Malesiaan. Kaupungissa on vuonna 1956 perustettu Hasanuddinin yliopisto ja entinen alankomaalainen linnoitus, jossa on näyttelyitä. == Katso myös == * Makassarin kieli == Lähteet == == Aiheesta muualla == Luokka:Indonesian kaupungit
Macintosh Quadra

Macintosh Quadra on Apple Computerin tietokonemallisto. Quadra-Macintosheja myytiin ammattilaiskäyttöön tarkoitettuina työasemina vuosina 1991–1994. Ensimmäiset Quadra-mallit olivat Quadra 700 ja Quadra 900, jotka Frank Casanovan johtama Quadra-projekti julkaisi lokakuussa 1991. ==Mallit== Quadra 700 ja 900 käyttivät 25 MHz:n Motorola 68040 -suoritinta ja olivat ensimmäiset Macintoshit, joissa oli sisäänrakennettu Ethernet-liitäntäQuadra 700, Low End Mac . Luettu 7. lokakuuta 2006.. 700 sijoitettiin Macintosh IIci:n koteloon, 900:n kotelona toimi konetta varta vasten suunniteltu, tornimallinen kotelo. Vuonna 1992 900 korvattiin Quadra 950-mallilla, jossa suorittimen kellotaajuus nostettiin 33 MHz:iin. Myöhemmin mallistoon liitettiin 800- ja 600-sarjat, joista jälkimmäisen avasi Centris-mallistosta siirretty, matalaan koteloon pakattu Quadra 610. Vuonna 1993 multimediatyöskentelyä varten aloitettiin uusi "AV" (Audio Visual) -mallisto. Ensimmäiset multimedialaitteet olivat Quadra 840AV ja entisen Centris-malliston Quadra 660AV. Kummassakin laitteessa oli ylimääräinen, AT&T;:n digitaalinen signaaliprosessori, jolla analogisen tietovirran muuttaminen digitaaliseksi voitiin hoitaa rasittamatta tietokoneen varsinaista suoritinta. Multimediakoneissa oli myös videon linjalähdöt sisään ja ulos, S-Video-portti, mikrofoni ja äänen ulostuloliitäntä. Mallien mukana toimitettiin PlainTalk-puheentunnistusohjelmisto. ===Osana tuotevalikoimaa=== Macintosh Centris -malliston lakkauttaminen ja sen tuotteiden siirtäminen Quadra-nimen alle aiheutti Quadra-malliston laajentumisen raskaaseen ammattilaiskäyttöön tarkoitettujen työasemien lisäksi kuluttajamallien esittelemiseen. Macintosh LC -mallisto tarjosi edullisia kuluttajamalleja ja jotakin Quadra-malliston koneita myytiin myös Macintosh Performa -sarjan alla. Centris-malliston poistaminen selkeytti tuotevalikoimaa jonkin verran. Vuonna 1994 Quadra-mallisto lakkautettiin Power Macintoshin ilmestyessä. Viimeinen Quadra oli Quadra 630, joka oli päivitetty versio Macintosh LC 630:stä. Quadra 630 oli ensimmäinen Macintosh, jossa oli IDE-liitäntä kiintolevyä varten, aiemmin kiintolevyliitäntä oli toteutettu SCSIn avulla. Kolme ensimmäistä Apple Workgroup Serveriä olivat Quadra-malliston 610, 800 ja 950. ==Katso myös== * Macintosh Centris * Macintosh ==Lähteet== == Aiheesta muualla == * EveryMac.com – Macintosh Quadra series * Lowendmac.com – Centris/Quadra Index Luokka:Applen tietokoneet
Luigi Riva

thumb|Luigi Riva Luigi ”Gigi” Riva (7. marraskuuta 1944 Leggiuno, Italia – 22. tammikuuta 2024 Cagliari, Italia) oli italialainen jalkapalloilija, pelipaikaltaan hyökkääjä. Riva edusti seuratasolla Legnanoa ja Cagliaria. Hän voitti Cagliarin paidassa Serie A:n maalikuninkuuden kolme kertaa ja Italian mestaruuden kerran. Riva on Italian maajoukkueen historian paras maalintekijä tehtyään 35 maalia 42 ottelussa. Hän edusti Italiaa MM-kisoissa vuosina 1970 ja 1974 sekä EM-kisoissa vuonna 1968, jolloin maa voitti mestaruuden. Vuoden 1970 MM-kisoissa Italia saavutti hopeaa ja Riva teki kolme maalia. == Lähteet == == Aiheesta muualla == Luokka:Italialaiset jalkapalloilijat Luokka:Jalkapallon Euroopan mestarit Luokka:Vuonna 1944 syntyneet Luokka:Vuonna 2024 kuolleet
Zócalo

Zócalo on Meksikossa yleisesti käytetty nimitys kaupungin keskusaukiosta. Suurin zócalo on Méxicossa. Zócaloja on myös muun muassa Pueblassa ja Cholulassa. Luokka:Meksikon rakennukset ja rakennelmat Luokka:Aukiot
Makassarinsalmi

Makassarinsalmi () on salmi Borneon ja Sulawesin saarten välissä Indonesiassa. Pohjoisessa on Celebesinmeri, ja etelässä salmi kohtaa Jaavanmeren. Salmessa on lukuisia saaria, ja se on 960 kilometriä pitkä ja 130−370 kilometriä leveä. Borneon Mahakamjoki laskee Makassarinsalmeen.http://www.britannica.com/eb/article-9050093/Mahakam-River Merkittäviä satamia Makassarinsalmella ovat Balikpapan Borneolla sekä Makassar ja Palu Sulawesilla. Samarindan kaupunki sijaitsee Mahakamjoella 48 kilometrin päässä salmelta. == Lähteet == Luokka:Indonesian salmet
Classic Albums – Nirvana – Nevermind

Classic Albums - Nirvana - Nevermind on dokumentti-DVD joka julkaistiin maaliskuussa vuonna 2005. Se on yksi "Classic Albums"-sarjan dokumenteista. Dokumentti kertoo Nirvanan läpimurtoalbumista Nevermind. DVD sisältää kappaleiden "Smells Like Teen Spirit", "Come as You Are", "Lithium" ja "In Bloom" musiikkivideot. DVD:n on tuottanut Nirvanan ja Nevermindin tuottaja Butch Vig. ==DVD== ===DVD:n kappaleet=== # Smells Like Teen Spirit # In Bloom # Come as You Are # Breed # Lithium # Polly # Territorial Pissings # Drain You # Lounge Act # Stay Away # On a Plain # Something in the Way ==Lisämateriaali== * Drain You: The Story Behind the Making of the Track * Dave Grohl Joins Nirvana * Going to Record in LA * Polly: Live in Concert * Nevermind: The Album Sleeve Story ==Listasijoitukset== Vuosi Lista Sijoitus 2005 Official Finland Albums Chart No. 3 2005 Official German Albums Chart No. 91 Luokka:Nirvana
Quadra 700

Quadra 700 on Apple Computerin lokakuussa 1991 julkaisema tietokone. Laite on osa Applen Macintosh Quadra -tietokonemallistoa ja se julkaistiin yhdessä Quadra 900:n kanssa. Quadra 700 ja 900 olivat ensimmäiset Macintoshit, jotka käyttivät Motorola 68040-prosessoria ja sisälsivät sisäänrakennetun Ethernet- portin. ==Tekniset tiedot== 25 MHz:n 68040 -prosessorilla varustettu Quadra 700 sisälsi 4 Mt 80 ns 30-pinnista, SIMM-tyyppistä keskusmuistia, joka oli laajennettavissa 68 Mt:n saakkaQuadra 700, Low End Mac . Luettu 7. lokakuuta 2006.. Myöhemmin Apple julkaisi PowerPC 601-emolevyn, jolla Quadra 700:n emolevyn saattoi korvata. Laitteen kotelo oli sama kuin Macintosh IIci:n käyttämä malli, jonka saattoi asettaa pystyyn tai makuulle. Käyttöjärjestelmänä toimi System 7.0.1, jonka saattoi päivittää versioon 8.1 saakka ilman PowerPC-päivitystä. ==Lähteet== ==Aiheesta muualla== * Macintosh Quadra 700:n tekniset tiedot - Apple Luokka:Applen tietokoneet Luokka:Vuoden 1991 tietokoneet
Bubsy 3D

Bubsy 3D on PlayStationille kehitetty tasohyppelypeli. Peli koostuu 16. tasosta ja kahdesta "vastustajatasosta". Bubsyn ääninäyttelijänä toimii Rob Paulsen, joka on tunnettu muun muassa Yakko Warnerin äänestä Animaaniset- sarjan englanninkielisestä versiosta (Animaniacs). Pelin grafiikka on niin simppelimäistä, että siellä näkee myös shakkiruudukoita. Bubsy osaa myös uida joissain tasoissa, mutta yleensä hän ei osaa uida. Jos Bubsy osuu veteen, hän menettää elämän. Peliä pidetään yhtenä kaikkien aikojen huonoimmista peleistä sen huonon ohjauksen, grafiikan ja päähenkilön, Bubsyn vastenmielisen luonteen vuoksi. == Aiheesta muualla == * Luokka:PlayStation-pelit Luokka:Tasohyppelyt Luokka:Vuoden 1996 videopelit
Martin-Luther-Universität Halle-Wittenberg

Martin-Luther-Universität Halle-Wittenberg on yliopisto Saksassa. Se koostuu kahdesta yliopistosta, joista toinen perustettiin 1502 Wittenbergiin ja toinen 1694 Halleen. Yliopistot yhdistettiin 1817. Nykyistä nimeään yliopisto on kantanut vuodesta 1933 lähtien. Siellä opiskelee noin 20 000 opiskelijaa. ==Historia== Wittenbergin yliopiston perusti Saksin vaaliruhtinas, Fredrik Viisas, osana saksalaista renessanssia 1502. Martti Luther toimi teologian professorina Wittenbergissä, ja hänen ja Philipp Melanchtonin vaikutuksesta yliopistosta tuli luterilaisen teologian ja uskonpuhdistuksen keskus. Hallen yliopiston perusti Fredrik III, Brandenburgin vaaliruhtinas 1694. Halle oli 1600-luvun lopulla ja 1700-luvun alussa pietismin keskuksia Preussissa. 1700-luvulla molemmat yliopistot olivat merkittäviä valistuksen keskuksia Saksassa. Hallen yliopistoa on kutsuttu ensimmäiseksi ”nykyaikaiseksi” yliopistoksi, koska siellä siirryttiin käyttämään opetuskielenä saksaa latinan sijaan, asetettiin järkiperäinen ajattelu uskonnollisen oikeaoppisuuden edelle, ja otettiin käyttöön uusia opetusmenetelmiä. Wittenbergin yliopisto suljettiin 1813 Napoleonin sotien aikana. Wittenberg siirtyi Wienin kongressissa Preussin hallintaan, ja 1817 Wittenbergin yliopisto yhdistettiin Hallen yliopistoon. Nykyinen nimi on ollut käytössä vuoden 1933 lokakuusta asti. ==Tiedekunnat== Yliopistossa on yhdeksän tiedekuntaa: * Teologinen tiedekunta * Oikeus- ja taloustieteellinen tiedekunta * Lääketieteellinen tiedekunta * Kolme filosofista tiedekuntaa: ** Yhteiskuntatieteiden, kulttuurintutkimuksen ja historian tiedekunta ** Muinaisten ja nykykielien, viestinnän ja musiikin tiedekunta ** Kasvatustieteiden tiedekunta * Kolme luonnontieteellistä tiedekuntaa: ** Biokemian, biologian ja farmasian tiedekunta ** Fysiikan, kemian ja matematiikan tiedekunta ** Maataloustieteen, geologian ja tietojenkäsittelytieteen tiedekunta ==Yhteydet Suomeen== Mikael Agricola ja Martti Teitti opiskelivat Wittenbergin yliopistossa 1536–1539, valmistuen maistereiksi. Kaikkiaan suomalaisia opiskelijoita, Turun piispan Martti Skytten lähettäminä, oli Wittenbergissä kymmenkunta. ==Lähteet== ==Aiheesta muualla== * Martin-Luther-Universität Halle-Wittenberg Luokka:Saksan yliopistot Luokka:Wittenberg Luokka:Uskonpuhdistus
Pitäjänuutiset

Pitäjänuutiset on torstaisin ilmestyvä, puolueeton, Mäntyharjun paikallislehti. Lehden perustivat Aili ja Yrjö Rasi vuonna 1956. Nykyisin lehden omistaa Keskisuomalainen-konserni. Päätoimittajana lehdessä ovat toimineet Yrjö Rasi, Pauli Markkanen, Matti Ämmälä (1998–2002), Minna Seppä (2002–2005), Kimmo Hämäläinen (2005–2011) ja Timo Ruotsalainen (2011-2017). Nykyinen päätoimittaja on Lasse Laitinen. Lehdellä on toimitus Mäntyharjulla. Lehteä tilataan pääasiassa Mäntyharjulla ja Pertunmaalla. Muualla asuvia tilaajia on noin 2 500, mitä selittää muun muassa suuri kesäasukkaiden määrä. ==Lähteet== == Aiheesta muualla == * Pitäjänuutisten kotisivut Luokka:Suomalaiset paikallislehdet Luokka:Mäntyharju Luokka:Pertunmaa
Outo luku

Outo luku on luonnollinen luku, joka on runsas mutta ei puolitäydellinen. Toisin sanoen luvun itseään pienempien tekijöiden (aitojen jakajien) summa on suurempi kuin itse luku, mutta näistä tekijöistä ei ole mahdollista saada summaksi itse lukua. Pienin outo luku on 70. Sen aidot jakajat ovat 1, 2, 5, 7, 10, 14 ja 35; näiden summa on 74 > 70, mutta niiden summana ei voida ilmaista lukua 70. Kymmenen pienintä outoa lukua ovat 70, 836, 4030, 5830, 7192, 7912, 9272, 10 430, 10 570 ja 10 792 . Outoja lukuja on todistettavasti ääretön määrä. Lisäksi outojen lukujen joukolla on positiivinen tiheys. Ei tiedetä, onko olemassa yhtään paritonta outoa lukua, mutta jos on, niiden on oltava suurempia kuin 10^{21}. Stanley Kravitz todisti, että kun k on positiivinen kokonaisluku ja sekä Q että R=\frac{2^kQ-(Q+1)}{(Q+1)-2^k} ovat alkulukuja, niin silloin n=2^{k-1}QR\, on välttämättä outo luku. == Lähteet == Luokka:Lukuteoria Luokka:Ratkaisemattomat matemaattiset ongelmat
GNU GRUB

GNU GRUB (GRand Unified Bootloader) on GNU-projektin kehittämä käynnistyslataaja. GRUB mahdollistaa käynnistysvalikon tekemisen ja usean käyttöjärjestelmän käyttämisen samalla tietokoneella. Se on GNU-projektin ja Hurd-ytimen virallinen käynnistyslataaja, monet GNU/Linux-jakelut käyttävät GRUBia, ja monen jakelun osalta se on korvannut aikaisemmin suositun LILO- käynnistyslataajan. GRUBin etuna LILOon nähden on se, että sitä ei tarvitse asentaa ydinpäivityksen jälkeen uudelleen, ja se tukee monimutkaisempia komentosarjoja ja valikoita. GRUB 2 tukee tekstitilan lisäksi myös graafiikkatiloja, ja monet Linux-jakelut käyttävätkin GRUB-valikoissa taustakuvia. GRUB tukee kahdenlaista käynnistysprosessia: Joko komentoihin pohjautuvaa ytimen lataamista ja käynnistämistä, tai ketjutettua käynnistystä. Ketjutettu käynnistys käynnistää toisen käynnistyslataajan; tätä käytetään esimerkiksi Windowsin käynnistämiseksi (NTLDR). Ytimen lataaminen taas on monipuolinen prosessi: GRUB tukee tiedostojen lataamista monilta erilaisilta tiedostojärjestelmätyypeiltä, ja komentosarjojen antamista käynnistystiedostossa. GRUB tukee MD5-salasanoja. == GRUB-käynnistysprosessi == # BIOS valitsee kiintolevyn (tai muun laitteen), jolta käyttöjärjestelmä ladataan, ja lataa siltä Master Boot Recordin (MBR). # MBR sisältää GRUBin boot.img-tiedoston (GRUB 1:ssä nimellä "Stage 1"). Koska MBR:ssä voi olla vain 512 tavua ohjelmakoodia, tämä osa ei juuri tee muuta kuin lataa seuraavan osan GRUBista. # Mikäli tarpeen, ladataan kiintolevyn alusta "Stage 1.5", joka sisältää lisää tukikoodia. GRUB 2:ssa core.img:n alku voidaan ladata mistä kohdasta kiintolevyä tahansa. # Tämän jälkeen Stage 1 tai 1.5 lataa "Stage 2":n. GRUB 2:ssa tämä osa on nimeltään core.img. Tämä sisältää GRUBin varsinaisen toiminnallisuuden, ja antaa käyttäjälle joko valikon, tai jos valikkotiedostoa ei voi lukea, GRUBin komentorivin. # GRUB lataa käyttäjän valitseman (tai oletusvalitun) ytimen ja siirtää kontrollin sille. Tässä vaiheessa voidaan myös ketjuladata toinen käyttöjärjestelmän lataaja. == Lähteet == == Aiheesta muualla == * GRUB GNU-projektin sivuilla Luokka:Käynnistyslataajat Luokka:GNU-projektin ohjelmat
Celebesinmeri

Celebesinmeri on läntisen Tyynenmeren alue, jonka pohjoispuolella ovat Sulunmeri ja Filippiinit, idässä Indonesian Sangihesaaret, etelässä Sulawesi ja lännessä Borneo. Makassarinsalmi yhdistää sen Jaavanmereen. Celebesinmeren pituus pohjoisesta etelään on 675 km ja idästä länteen 837 km. Sen kokonaispinta-ala on 280 000 km². Celebesinmeren alueella on tavattu noin 580 eri korallilajia. Sen eläimistöön kuuluu mm. valaita, delfiineitä, merikilpikonnia, paholaisrauskuja, kotkarauskuja, barrakudia, miekkakaloja ja tonnikaloja. ==Lähteet== ==Aiheesta muualla== Luokka:Indonesian maantiede Luokka:Filippiinien maantiede Luokka:Tyynimeri Luokka:Seulonnan keskeiset artikkelit
Hampurin yliopisto

Hampurin yliopisto () on yliopisto Hampurin kaupungissa, Saksassa. Se perustettiin 1. huhtikuuta vuonna 1919 Wilhelm Sternin johdolla. Alkujaan yliopistossa oli neljä tiedekuntaa, mutta sittemmin tiedekuntien määrä on kasvanut kahdeksaan. Nykyisin yliopistossa opiskelee yli 42 000 opiskelijaa, ollen Saksan viidenneksi suurin yliopisto. Yliopisto kuuluu EUA:han (European University Association). Maailman viidensadan huippuyliopiston Shanghai- yliopistovertailussa Hampurin yliopisto ylsi vuonna 2016 sijaluvulle 201–300 ja oli kansallisessa vertailussa Saksan yliopistoista sijalla 15–21.Academic Ranking of World Universities 2016 shanghairanking.com University of Shanghai 2016, huomaa 4 eri välilehteä, shanghairanking.com THE-yliopistorankingissa 2017 yliopisto arvioitiin sijalle 180.Times Higher Education (THE) World University Rankings: University of Hamburg timeshighereducation.com ==Tiedekunnat== * Humanistinen (Geisteswissenschaften) * Psykologian ja kinesiologian (Psychologie und Bewegungswissenschaft) * Kasvatustieteen (Erziehungswissenschaft) * Kauppa- ja yhteiskuntatieteellinen (Wirtschafts- und Sozialwissenschaften) * Liiketaloustieteen (Betriebswirtschaft) * Lääketieteellinen (Medizin) * Matematiikan, informatiikan ja luonnontieteiden (Mathematik, Informatik und Naturwissenschaften) * Oikeustieteellinen (Rechtswissenschaft) ==Lähteet== ==Aiheesta muualla== * Viralliset sivut Luokka:Saksan yliopistot Luokka:Hampuri
The Posies

The Posies on Seattlessa 1980-luvun lopulla perustettu yhdysvaltalainen rock- yhtye, jonka johtavat hahmot ovat Jon Auer ja Ken Stringfellow. Yhtyeen powerpopiksi luonnehdittu musiikki yhdistelee vaikutteita 1960-luvun psykedeelisestä rockista ja grungen kaltaista vaihtoehtorockin tyyleistä. The Posies oli suosionsa huipulla 1990-luvun puolivälissä ylistäviä arvosteluja saaneiden albumien Frosting on the Beater (1993) ja Amazing Disgrace (1996) myötä. Posiesia käytetään myös Windows Vistan Media Playerin musiikkina. Yhtyeessä vuodesta 2001 soittanut rumpali Darius Minwalla kuoli 22. toukokuuta 2015 kotonaan Vancouverissa. == Lähteet == Luokka:Yhdysvaltalaiset rockyhtyeet
Kropyvnytskyi

Kropyvnytskyi () on Etelä-Ukrainassa sijaitseva kaupunki. Se on samalla Kirovohradin alueen ja tähän kuuluvan Kropyvnytskyin piirin hallinnollinen keskus. Asukasluku oli 234 322 vuonna 2013. == Maantiede == Kaupunki sijaitsee Ukrainan keskiosassa. Sen läpi virtaa Inhuljoki. == Historia == Ennen kaupungin perustamista siellä oli Zaporižžjan kasakkojen asutuksia, joista tuli myöhemmin kaupungin alueita Поселення задніпрських місць до утворення Нової Сербії в документах середини XVIII століття / А. В. Пивовар. – К.: Академперіодика, 2003. – 336 с.. Kaupungin historia alkaa vuodesta 1754, jolloin entisen Zaporižžjan Sitšin maille, lähelle Inhuljokea, rakennettiin Pyhän Elisabetin mukaan nimetty linnoitus Матівос Ю. М. Місто на сивому Інгулі. – Історико-публіцистичний нарис. – Кіровоград. ТОВ «Діаграма», 2004 р. – c. 26.. Vuonna 1764 se sai Elisabetin provinssin keskuksen aseman, ja vuonna 1784, kun linnoitus purettiin ja liitettiin Jelisavetgradin kaupunkiin (kaupunki on nimetty linnoituksen mukaan). Vuonna 1882 Marko Kropyvnytskyi perusti kaupunkiin ensimmäisen ukrainalaisen ammattiteatterinТам само. - С.134 - 135.. Venäjän imperiumin romahtamisen, vapautumisen ja Neuvostoliiton ja Ukrainan välisen sodan (1917-1921) alkamisen jälkeen kaupunki joutui Ukrainan kansantasavallan hallintaan. Tammikuussa 1920 Neuvostoliiton armeija valloitti kaupungin kolmannen kerran. Vuonna 1924 kaupunki nimettiin Zinovjevskiksi Jelisavetgrad Zinovjevin kunniaksi. Joulukuussa 1934 kaupunki sai nimen Kirovo. Tammikuussa 1939 kaupunki muutti nimensä Kirovohradiksi. Holodomorin aikana vuosina 1932–1933 kuoli 2 238 kaupunkilaistaЗагальноукраїнський том Національної книги пам'яті жертв Голодомору 1932–1933 років в Україні.Національна книга пам'яті жертв Голодомору 1932–1933 років в Україні. Кіровоградська область.. Kaksi vuotta Itä-Ukrainan sodan alkamisen jälkeen vuonna 2016 kaupunki nimettiin uudelleen Marko Kropyvnytskyin kunniaksi Venäjän hyökkäyksen aikana Ukrainaan kaupunki alkoi joutua säännöllisten venäläisten ohjushyökkäysten kohteeksi. Eräs venäläisten ohjusiskujen kohteista on ollut aiemmin sotilailmailua palvellut Kanatoven lentokenttä kaupungin koillispuolella. == Galleria == Inhul Kropyvnytskyi.jpg|Inhuljoki Будинок колишнього Зимового театру (Кропивницький), 03.jpg|Teatteritalo Kirovohrad Museum of Local Studies 2006 (Ukraine).jpg|Kotiseutumuseo Remblai de la rivière Inhul, Kropyvnytskyi, centre de l'Ukraine , 25.12.2023.jpg|Näkymä kaupunkiin Inhuljoen ylittävältä sillalta Inhul , Kropyvnytskyi , Ukraine.jpg|Inhuljokea kaupungin keskustassa == Lähteet == == Aiheesta muualla == Luokka:Kirovohradin alueen kaupungit Luokka:Kropyvnytskyin piiri
Kingston upon Thames

Kingston upon Thames (Royal Borough of Kingston upon Thames) on yksi Lontoon 32:sta kaupunkipiiristä ja sijaitsee kaupunkialueen lounaisosassa. Sen pinta- ala on 37 neliökilometriä, ja siellä asui vuonna 2017 noin ihmistä. Se on ollut alkujaan tärkeä pikkukaupunki Lontoon lounaispuolella; monet anglosaksien kuninkaat Edvard Vanhemmasta Ethelred Neuvottomaan on kruunattu Kingstonissa ensimmäisen vuosituhannen lopussa, ja kruunajaiskivi on siellä edelleen näytteillä.Kingston's Coronation Stone The Royal Borough of Kingston upon Thames Vuosisatojen kuluessa Suur-Lontoo on kasvanut kiinni Kingstoniin ja vuoden 1965 hallinnonuudistuksessa siitä tuli kaupunkipiiri, johon liitettiin myös ympäröiviä lähiöitä. == Lähteet == Luokka:Lontoon kaupunkipiirit
Monitieteisyys

Monitieteisyys viittaa akateemiseen instituutioon, jossa on edustettuna useita tieteenaloja, tai tutkimukseen, jossa hyödynnetään eri tieteenaloja. Monitieteisessä instituutiossa voidaan opiskella, tutkia ja opettaa laajaa tieteenalojen kirjoa. Monitieteinen tutkimus on luonteeltaan kokoavaa. Yhteistä tutkimusongelmaa tai -aluetta tarkastellaan ryhmätyön tapaan eri alojen kysymyksenasetteluista, menetelmistä ja teoreettisista lähtökohdista käsin. Eri osatutkimusten integroituminen tapahtuu yleensä loppuraportin tasolla. Eri tieteiden välillä ei kuitenkaan välttämättä synny todellista vuorovaikutusta, vaan nämä pysyvät ja toimivat erillisinä paradigmoina tai ”perinteisinä tieteinä”. Monitieteisyydelle läheisiä käsitteitä ovat tieteidenvälisyys ja poikkitieteisyys. Tieteidenvälisyydessä tutkimuksellisen integraation oletetaan toteutuvan myös analyysin muotoutumisessa ja sisällössä itse tutkimusprosessin kuluessa. Poikkitieteisyys edellyttää lisäksi käsitteellistä ja metodologista yhtenäisyyttä sekä prosessia, jossa teoreettinen viitekehys yhdistää erilliset osa-analyysit. == Esimerkkejä == Monitieteisiä aloja syntyy tutkimuskohteen mukaan, ja monitieteisyys on usein hankekohtaista. Esimerkiksi ilmastonmuutoksen mahdolliset haitat ovat johtaneet ilmiöiden tutkimiseen, ja sitä varten on perustettu uusi tieteenala. Monitieteinen tutkimus on usein soveltavaa. * Geotieteet: tutkimuskohde on Maa ja sen kaikkia osia tutkitaan muun muassa fysiikan, biologian, limnologian, perinteisen maantieteen ym. keinoin. * Ilmastonmuutoksen tutkimus: kohteena on uudehko, merkittävä tutkimuskohde, jonka selvittämiseksi tarvitaan useiden tieteenalojen menetelmien ja jo saavutettujen tulosten yhdistämistä. * Nanotiede: tutkimuskohde on tietyn mittakaavan ilmiöt, tässä nanometrin luokkaa olevat kappaleet. * Geobiologia: tutkimuskohde on elollisen luonnon ja maan kuoren välinen suhde, joskus myös elollisen luonnon ja ilmakehän välinen suhde. * Nuorisotutkimus: tutkimuskohde on ikäryhmä ja siihen liittyvät ilmiöt joita tutkitaan muun muassa yhteiskuntatieteellisin ja kulttuurintutkimuksen keinoin. Myös koulutuksessa on 2000-luvulla alettu painottaa entistä enemmän monitieteisyyttä. Esimerkkinä on diplomi-insinöörin tutkintoon tähtäävä informaatioverkostojen tutkinto-ohjelma, jossa pyritään yhdistämään tekniikan ja talouden opintoja humanistisiin tieteisiin. ==Lähteet== == Kirjallisuutta == * * == Aiheesta muualla == * Medicus Gerhard: Theory of Interdisciplinarity in Human Sciences *
Nokia 2600

Nokia 2600 on Nokian vuonna 2004 esittelemä matkapuhelin. Puhelimessa on muun muassa seuraavia toimintoja: * värinähälytys * ladattavissa mono- ja polyfonisia soittoääniä * mahdollisuus ”säveltää” omia soittoääniä * kaiutin * pelejä * herätyskello * muistutukset * laskin * sekuntikello * kalenteri Värivaihtoehtoina olivat hopea, musta, sininen ja vaaleanpunainen. Puhelimella pystyy lähettämään pitkiä, enintään 918 merkin tekstiviestejä monessa osassa. Nokia 2600 -mallia myytiin noin 135 miljoonaa kappaletta, millä se sijoittui kuudenneksi The Telegraph -lehden syksyn 2013 katsauksessa kaikkien aikojen myydyimmistä matkapuhelimista. == Katso myös == * Luettelo Nokian tuotteista == Lähteet == * Puhelimen teknisiä tietoja Puhelinvertailu.com-sivustolla * Puhelimen teknisiä tietoja GSMArena.com-sivustolla === Viitteet === == Aiheesta muualla == * Käyttöohjeet * Nokia 2600 - Tuki Luokka:Nokian matkapuhelimet Luokka:Vuoden 2004 matkapuhelimet
Mäntyharjun Reissupolku

Mäntyharjun Reissupolku on Mäntyharjulla toimiva, vuonna 1999 rekisteröity Suomen Ladun jäsenyhdistys, jonka tarkoituksena on sääntöjensä mukaan "vakiinnuttaa ensisijaisesti kaiken ikäisille tarkoitettu luonnossa tapahtuva kunto- ja virkistysliikunta sekä retkeily yleiseksi tavaksi sekä edistää ulkoilukulttuuria ja ulkoilun hyviä tapoja". Yhdistys tarjoaa tietoa Mäntyharjun pyöräily-, retkeily-, hiihto-, kävely- ja vesillä liikkumisen mahdollisuuksista ja tapahtumista kotisivuillaan. Tavoitteena kannustaa ja tukea omaehtoiseenkin kokonaisvaltaiseen terveysliikuntaan, jossa keho ja mieli saavat liikuntaa. Yhdistys järjestää erilaisia liikunnallisia tapahtumia, muun muassa sauvakävelyretkiä, perheliikuntaa, hämyhiihtoa ja Siirlahden soihtuhiihdon. Vuodesta 1998 lähtien yhdistys on järjestänyt vuosittaisen Tour De Mäntyharju (TDM)-nimisen pyöräilytapahtuman, jonka pituudeksi on vakiintunut 160-175 kilometriä Repoveden kansallispuiston ympäri. Vuoden 2008 valtakunnallinen laturetki järjestettiin Mäntyharjulla. ==Aiheesta muualla== *Mäntyharjun Reissupolku ry:n kotisivut *Suomen Latu ry:n kotisivut *Mäntyharjun E 10 on osa Euroopan kaukovaellusreitistöä *Virkistys ja retkeilymahdollisuuksia Mäntyharjulla *Karttoja talvi- ja kesäliikuntaan Mäntyharjulla *Repovesi Luokka:Suomalaiset urheiluseurat Luokka:Mäntyharju